## Odluka o općinskim porezima Općine Plitvička Jezera

### NN 15/2002 (15.2.2002.), Odluka o općinskim porezima Općine Plitvička Jezera

# OPĆINA PLITVIČKA JEZERA

375

Na teme­lju članka 3. i 30. Zakona o financira­nju jedinica lokalne i
područne (re­gionalne) samouprave (»Narodne novine« br. 117/93, 67/97, 33/00,
73/00, 127/00, 59/01 i 107/01), i članka 17. Statuta Općine Plitvička Jezera (»Županijski
glasnik Ličko-se­njske županije« br. 23/01), Općinsko vijeće Općine Plitvička
Jezera na 6. sjednici održanoj 6. ve­ljače 2002. godine, donijelo je

## ODLUKU

### O OPĆINSKIM POREZIMA

I. OPĆE ODREDBE

Članak 1.

Ovom Odlukom utvrđuju se stope visina te način obračuna i plaća­nja općinskih
poreza koji su vlastiti izvor prihoda Općine Plitvička Jezera.

II. VRSTE POREZA

Članak 2.

Općinski porezi Općine Plitvička Jezera su:

1. prirez poreza na dohodak

2. porez na potroš­nju

3. porez na kuće za odmor

4. porez na neobrađeno obradivo po­ljoprivredno
zem­ljište

5. porez na nekorištene poduzetničke
nekretnine

6. porez na neizgrađeno građevinsko zem­ljište

7. porez na tvrtku ili naziv

8. porez na korište­nje javnih površina.

1. Prirez poreza na dohodak

Članak 3.

Prirez poreza na dohodak plaćaju obveznici poreza na dohodak koji imaju
prebivalište odnosno uobičajeno boravište na pod­ručju općine Plitvička Jezera.

Članak 4.

Prirez poreza na dohodak za obveznike plaća­nja obračunava se po stopi
od 5%.

Članak 5.

Prirez poreza na dohodak uplaćuje se na propisani uplatni račun
istodobno s isplatom dohodka.

2. Porez na potroš­nju

Članak 6.

Porez na potroš­nju plaća se na potroš­nju alkoholnih pića (prirodna
vina, specijalna vina, vi­njak, rakiju i žestoka pića) piva i bezalkoholnih pića
po stopi od 3%.

Članak 7.

Obveznici poreza na potroš­nju su pravne i fizičke osobe koje pružaju
ugostite­ljske usluge na području općine Plitvička Jezera.

Članak 8.

Osnovica poreza na potroš­nju čini prodajna cijena pića koji se proda u
ugostite­ljskim objektima.

Članak 9.

Obveznik poreza na potroš­nju obračunava i plaća porez na potroš­nju na
propisani uplatni račun na način i u rokovima propisanim Zakonom o porezu na
promet proizvoda i usluga.

3. Porez na kuće za odmor

Članak 10.

Porez na kuće za odmor plaćaju pravne i fizičke osobe koje su vlasnici
kuća za odmor, a koje se nalaze na području općine Plitvička Jezera.

Članak 11.

Kućom za odmor smatra se svaka zgrada ili dio zgrade ili stana koji se
koristi povremeno ili sezonski.

Kućom za odmor u smislu ove Odluke ne smatraju se gospodarske zgrade
koje služe za smještaj po­ljoprivrednih strojeva oruđa i drugog pribora.

Članak 12.

Porez na kuće za odmor plaća se u visini 15 kn po jednom četvornom metru
korisne površine kuće za odmor.

Porez na kuće za odmor plaća se godiš­nje, a u roku od 15 dana od
dostave rješe­nja za razrez toga poreza.

Članak 13.

Obveznici poreza
kuće za odmor, moraju do 31. ožujka godine za koju se porez prijavljuje
Poreznoj upravi, Ispostava u Korenici dostaviti potrebne podatke o kućama za
odmor radi razreza poreza.

Članak 14.

O oslobađa­nju plaća­nja poreza na kuće za odmor odlučuje Općinsko
Poglavarstvo za svaki konkretni slučaj na teme­lju zahtjeva vlasnika kuće za
odmor i o tome je dužno izvijestiti Općinsko vijeće.

4. Porez na neobrađeno
obradivo po­ljoprivredno
zem­ljište

Članak 15.

Porez na neobrađeno obradivo po­ljoprivredno zem­ljište pla­ćaju
vlasnici ili zakupci tog zem­ljišta ako zem­ljište ne obrađuju godinu dana.

Članak 16.

Pod neobrađenim obradivim po­ljoprivrednim  zem­ljištem iz članka 15. ove Odluke, smatra
se zem­ljište koje se po svojoj veličini klasi i kulturi može obrađivati i
privesti po­ljoprivrednoj proizvod­nji, ali ga vlasnici ili zakupci ne obrađuju.

Članak
17.

Osnovica
poreza na neobrađeno obradivo po­ljoprivredno zem­ljište je površina neobrađenog
obradivog zem­ljišta izražena u hektarima.

Članak 18.

Porez na neobrađeno obradivo
po­ljoprivredno zem­ljište pla­ća se po jednom hektaru neobrađenog obradivog po­ljoprivrednog
zem­ljišta u godiš­njem iznosu i to:

oranica                   100,00 kn

povrt­njak                120,00 kn

voć­njak                  100,00 kn

vinograd                 100,00 kn

livade                        50,00 kn

Članak 19.

Porez
na neobrađeno obradivo po­ljoprivredno zem­ljište ne plaća se na zem­ljište
koje je povjereno na privremeno uprav­lja­nje općini.

Članak
20.

Odluku
o oslobađa­nju donosi Općinsko poglavarstvo na zahtjev poreznog obveznika, po
konkretnom slučaju, o oslobađa­nju je Općinsko poglavarstvo dužno izvijestiti
Općinsko vijeće.

Članak
21.

Porez
na neobrađeno obradivo po­ljoprivredno zem­ljište plaća se u roku 15 dana od
dana dostave rješe­nja o utvrđiva­nju tog poreza.

Obveznici
poreza na neobrađeno obradivo po­ljoprivredno zem­ljište moraju Poreznoj
upravi, Ispostavi u Korenici dostaviti podatke o mjestu, veličini, klasi i
kulturi zem­ljišta koje se ne obrađuje do 31. ožujka godine za koju se porez
utvrđuje.

5. Porez na nekorištene poduzetničke nekretnine

Članak 22.

Porez
na nekorištene poduzetničke nekretnine plaća se na nekretnine namije­njene obav­lja­nju
poduzetničke djelatnosti (proizvodni i drugi poslovni prostor) koje se ne
koriste.

Članak
23.

Obveznik
poreza na nekorištene poduzetničke nekretnine je fizička i pravna osoba vlasnik
nekretnina.

Osnovica
poreza na nekorištene poduzetničke nekretnine je korisna površina nekretnine
izražena u četvornim metrima, a porez se plaća u iznosu od 5 kuna po četvornom
metru nekorištene poduzetničke nekretnine godiš­nje.

Članak
24.

Porez
na nekorištene poduzetničke nekretnine ne plaća se na nekretnine koje su dodije­ljene
na privremeno uprav­lja­nje općini.

Porez
na nekorištene poduzetničke nekretnine ne plaća se na nekretnine koje imaju
svojstvo kulturnog dobra prema Zakonu o zaštiti i očuva­nju kulturnih dobara
(»Narodne novine« br. 69/99).

Članak
25.

Obveznici poreza na
nekorištene poduzetničke nekretnine moraju Poreznoj upravi, Ispostavi u
Korenici dostaviti podatke o nekorištenim poduzetničkim nekretninama najkasnije
do 31. ožujka godine za koju se utvrđuje porez.

Porez na nekorištene poduzetničke nekretnine plaća se u roku od 15 dana
od dostave rješe­nja o utvrđiva­nju toga poreza.

6. Porez na neizgrađeno građevinsko zem­­ljište

Članak 26.

Porez na neizgrađeno građevinsko zem­­ljište
plaćaju pravne i fizičke osobe koje su vlasnici neizgrađenog građevinskog zem­­ljišta.

Pod neizgrađenim građevinskim zem­­ljištem iz
stavka 1. ovoga članka smatra se zem­­ljište koje se nalazi unutar granica građevinskog
područja nase­­lja na kojem se u skladu sa prostornim planom mogu graditi građevine
za stambene, poslovne i druge namjene, a na kojima nije izgrađena nikakva građevina.
Neizgrađenim građevinskim zem­­ljištem smatra se i zem­­ljište na kojem postoji
privremena građevina za čiju izgrad­­nju nije potrebno odobre­­nje za grad­­nju
kao i zem­­ljište na kojem se nalaze ostaci nekadaš­­nje građevine.

Članak 27.

Porez na neizgrađeno građevinsko zem­­ljište
plaća se 1,00 kuna po četvornom metru neizgrađenog građevinskog zem­­ljišta.

Obveznici poreza na neizgrađeno građevinsko
zem­­ljište moraju Poreznoj upravi, Ispostava u Korenici dostaviti podatke o
mjestu i veličini neizgrađenog građevinskog zem­­ljišta najkasnije do 31.
ožujka godine za koju se utvrđuje porez.

Članak 28.

Porez na neizgrađeno građevinsko zem­­ljište plaća se u roku od 15 dana
od dana dostave rješe­­nja o utvrđiva­­nju tog poreza.

7. Porez na
tvrtku ili naziv

Članak 29.

Obveznici poreza na tvrtku ili naziv su pravne
ili fizičke osobe koji su obveznici poreza na dobit ili poreza na dohodak i re­gistrirani
su za obav­­lja­­nje djelatnosti.

Obveznici poreza na tvrtku ili naziv iz stavka
1. ovoga članka koji u svom sastavu imaju poslovne jedinice (prodavaonice,
pogone, radionice, prodajna mjesta i sl.) obveznici su poreza na tvrtku ili
naziv za svaku poslovnu jedinicu.

Porez na tvrtku ili naziv plaćaju obveznici
kojima je sjedište ili prebivalište ili uobičajeno boravište na području općine
Plitvička Jezera te obveznici koji na području općine Plitvička Jezera imaju
poslovne jedinice.

Članak 30.

Tvrtkom ili nazivom smatraju se ime, odnosno
naziv pravne osobe ili fizičke osobe kojim trgovačko društvo ili obrtnička
radnja posluje, odnosno pod kojim je re­gistrirana u Trgovačkom sudu ili
upisana u imenik obrtnika.

Članak 31.

Porez na tvrtku ili naziv, plaća se godiš­­nje i to kako slijedi:

1. pravne osobe iz područja industrije, po­­ljoprivrede,
šumarstva, gradite­­ljstva i prometa                                1000,00
kn

2. pravne osobe koje obav­­ljaju promet robe
i usluga iz područja trgovine                                        1000,00
kn

3. pravne osobe iz područja ugostite­­ljstva i turizma          1000,00 kn

4. pravne osobe koje obav­­ljaju obrtničke djelatnosti        1000,00 kn

5. fizičke osobe koje obav­­ljaju samostalnu djelatnost

–  samostalni ugostite­­lji, trgovačke i zabavne rad­­nje           600,00 kn

–  proizvodne i uslužne djelatnosti                                      400,00
kn

–  ostali                                                                            300,00
kn

6. Pravne osobe koje se bave bankarskim, mje­­njačkim,

platno-prometnim, osiguravajućim i ostalim financijskim poslovima, organizira­­nje
igara na sreću za svoje
poslovne jedinice, ekspoziture i ispostave                   1.000,00
kn

7. druge pravne osobe koje nisu obuhvaćene
ovim člankom                                                               300,00
kn

Ako je na istom
objektu istaknuto više tvrtki odnosno naziva iste pravne i fizičke osobe, plaća
se samo jedan spomenuti iznos poreza.

Poslovne jedinice
u sastavu pravne ili fizičke osobe sa sje­dištem, prebivalištem ili uobičajenim
boravištem na području općine Plitvička Jezera (prodavaonice, ugostite­­ljski i
turistički objekti, pogoni radionice i dr.) plaćaju 50% iznosa poreza na tvrt­ku
ili naziv utvrđenim stavkom 1. ovog članka.

Poslovne jedinice
na području općine Plitvička Jezera (prodavaonice, ugostite­­ljski i turistički
objekti, pogoni, radionice, benzinske crpke i dr.) koje su u sastavu pravnih
ili fizičkih osoba sa sjedištem u drugoj jedinici lokalne samouprave plaćaju porez
na tvrtku ili naziv u 100% iznosu poreza utvrđenim stavkom 1. ovog članka.

Članak 32.

Porez na tvrtku
ili naziv plaća se unaprijed za tekuću godinu, u roku od 15 dana od dana
dostave rješe­­nja kojim je porez utvrđen.

Ako se tvrtke
upišu u re­gistar tijekom godine, plaća se srazmjerni dio poreza na tvrtku ili
naziv.

Članak 33.

Obveznik poreza na
tvrtku ili naziv dužan je naziv tvrtke i svaku drugu promjenu od utjecaja na
osnov i visinu poreza, prijaviti nadležnoj službi porezne uprave u roku 15 dana
od dana upisa, odnosno nastale promjene.

Članak 34.

Porez na tvrtku
ili naziv ne plaćaju:

– državna tijela,
jedinice lokalne i područne (re­gionalne) samouprave i pravne osobe iz područja
društvenih djelatnosti u vlasništvu države ili jedinica lokalne i područne (re­gionalne)
samouprave,

– fizičke osobe
invalidi Domovinskog rata koji samostalno obav­­ljaju djelatnost.

8. Porez na korište­­nje javnih površina

Članak 35.

Porez na korište­­nje javnih površina plaćaju
pravne i fizičke osobe koji koriste javne površine za obav­­lja­­nje
djelatnosti na području općine.

Članak 36.

Pod javnom
površinom smatraju se javne zelene površine, trgovi, parkovi, igrališta i
javno-prometne površine (ulice, pločni­ci).

Članak 37.

Porez na korište­­nje
javnih površina utvrđuju se ovisno od namjene i vremena korište­­nja javne
površine u godiš­­njem, mjesečnom ili dnevnom iznosu po m˛ površine koja se
koristi.

Članak 38.

Porez na korište­­nje
javnih površina utvrđuju se u godiš­­njem iznosu ako se javna površina koristi
za:

–  postav­­lja­­nje montažnog kioska                              15,00 kn/m2

–  postav­­lja­­nje
montažne garaže                                10,00
kn/m2

–  otvorena
skladišta, postav­­lja­­nje barake i sl.           10,00
kn/m2

–  postav­­lja­­nje
pokretnih naprava ispred
ugostite­­ljskih, zanatskih i trgovačkih rad­­nji
radi obav­­lja­­nja iste djelatnosti na otvorenome
(terase i sl.) ili za izlaga­­nje i prodaju ili
reklamu prometa                                                   15,00
kn/m2

–  postav­­lja­­nje
pokretnih naprava za prodaju
cvijeća, svijeća, lampiona, suvenira i
ukrasnih predmeta                                                60,00
kn/m2

–  postav­­lja­­nje
automata za prodaju sladoleda
i slastica                                                                70,00
kn/m2

–  postav­­lja­­nje
pokretnih naprava za prodaju
sezonskog voća i povrća                                       60,00
kn/m2

–  postav­­lja­­nje
automata za prodaju
bezalkoholnih pića i cigareta                                  80,00
kn/m2

–  postav­­lja­­nje pećnice za prodaju i peče­­nje
plodina                                                                 40,00
kn/m2

Članak 39.

Porez na korište­nje javnih
površina utvrđuje se u dnevnim iznosima ako se javna površina koristi za:

–  postav­lja­nje pokretnih naprava radi
prigodne prodaje cvijeća, svijeća, lampiona,
ukrasnih predmeta, bižuterije i sl.                           30,00
kn/m2

–  postav­lja­nje pokretnih naprava radi
prigodne prodaje čestitki, kalendara i
blagdanskog nakita                                               15.00
kn/m2

–  postav­lja­nje šatora za obav­lja­nje
ugostite­ljske djelatnosti prigodne prodaje
ili zabavne igre                                                        5,00
kn/m2

–  postav­lja­nje zabavnih rad­nji (cirkus,
luna park, sprave za skaka­nje i sl.)                        10,00
kn/m2

–  prigodnu prodaju božićnih drvaca                          10,00 kn/m2

–  postav­lja­nje praona, putokaza i slično na
javnim površinama

    do 2 m2
površine                                                         0,50
kn

    preko 2 m2
površine                                                    1,00
kn

Prigodnom prodajom smatra se
prodaja uoči i za vrijeme državnih i vjerskih blagdana.

Članak 40.

Ako
se javne površine na koju se obračunava
i plaća porez na korište­nje javnih površina ne koristi cijele godine,
obveznik poreza će platiti porez samo za period za koji je koristio površinu.

Porez
na korište­nje javnih površina utvrđen i obračunat u mjesečnim iznosima
sukladno odredbi članka 39. ove Odluke plaća se unaprijed za svaki mjesec
najkasnije do pet dana u mjesecu za tekući mjesec. Ukoliko se iste obveze ne
plate u pred­metnom roku, obvezniku se ukida odobre­nje za korište­nje javne
površine.

Porez
na korište­nje javne površine utvrđen i obračunat u dnevnim iznosima sukladno
odredbi članka 40. ove Odluke, plaća se unaprijed prilikom dobiva­nja odobrenja
za korište­nje javne površine.

Ukoliko obveza ne
bude plaćena unaprijed, obvezniku se neće izdati odobre­nje za korište­nje
javne površine.

III. PRIJELAZNE I ZAVRŠNE ODREDBE

Članak 41.

Glede razreza, naplate, žalbe, obnove
postupaka i drugih postupovnih odredaba pri plaća­nju općinskih poreza općine
Plitvička Jezera propisanih ovom Odlukom, shodno se primje­njuju propisi o
porezu na dohodak.

Kaznene i prekršajne odredbe propisane Zakonom
o financira­nju jedinica lokalne uprave i samouprave primje­njuju se i na
obveznike plaća­nja općinskih poreza propisanih ovom Odlukom.

Članak 42.

Općina Plitvička Jezera poslove utvrđiva­nja,
evidentira­nja, nadzora, naplate i ovrhe radi naplate, općinskih poreza
popisanih ovom Odlukom u cijelosti prenosi na Poreznu upravu.

Poreznoj upravi za obav­lja­nje poslova iz
stavka 1. ovog članka pripada naknada u visini 5% od ukupno naplaćenih prihoda.

Člana 43.

Porezna uprava je dužna do 15. u mjesecu za
prethodni mjesec, općini dostaviti izvješće o utvrđenim i naplaćenim porezima
za prethodni mjesec.

Članak 44.

Ovlašćuju se nadležna organizacija platnog
prometa zadužena za naplatu javnih prihoda da naknadu iz članka 42. stavka 2. ove
Odluke Poreznoj upravi obračuna i naplati u Državni proračun do zad­nje­g dana
u mjesecu za prethodni mjesec.

Članak 45.

Danom stupa­nja na
snagu ove Odluke prestaje važiti Odluka o općinskim porezima (»Županijski
glasnik Ličko-se­njske županije« br. 1/98).

Članak 46.

Ova Odluka stupa na snagu osmog dana od dana
objave u »Narodnim novinama« a objavit će se i u »Županijskom glasniku Ličko-se­njske
županije«, a primje­njivat će se od 1. siječ­nja 2002. godine.

Klasa:
410-01/02-01/01
Urbroj: 2125/11-03-02-01
Korenica, 6. ve­ljače 2002.

Predsjednik Vijeća
**Rade Jug,** v. r.

Odluka, NN 15/2002-375
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)